སྔ་ལོ་འཛམ་གླིང་ཁྱོན་ཡོངས་ཀྱི་ནང་།མི་སྲོག་ཐོག་ཏུ་བཏང་བ་དང་།སྲོག་ཐོག་ཏུ་གཏང་རྒྱུའི་བཅད་ཁྲ་བཏང་བའི་གནས་ཚུལ་ཇི་བྱུང་གི་ཐད།རྒྱལ་སྤྱིའི་ཉེས་ཡང་འགྲོ་བ་མིའི་ཐོབ་ཐང་ཚོགས་པས་ཞིབ་འཇུག་བྱས་ཏེ་སྙན་ཐོ་ཞིག་བཏོན་ཡོད་པ་དེའི་ནང་།སྔ་ལོ།དཀྱིལ་ཤར་ཡུལ་གྲུ་ཨི་ཇེབྷྲ་དང་།ཨ་ཕྷི་རི་ཀའི་ཡུལ་གྲུ་ནཱ་ཡི་ཇྷི་རི་ཡཱ་བཅས་གཉིས་ཀྱི་ནང་གཅིག་པུར།མི་གྲངས་ཆིག་སྟོང་ལྷག་ལ་སྲོག་ཐོག་ཏུ་གཏང་རྒྱུའི་བཅད་ཁྲ་བཏང་ཡོད་པ་དེ་ནི།འཛམ་གླིང་སྤྱིའི་ཁྱོན་འབོར་གྱི་གསུམ་ཆ་གཅིག་ལྷག་ཙམ་ཞིག་ཡིན་པ་འཐེར་འདོན་བྱས་ཡོད་འདུགའདས་པའི་ཕྱི་ལོ་༢༠༡༤ལོ་དེར།འཛམ་གླིང་གི་རྒྱལ་ཁབ་ལྔ་བཅུ་ང་ལྔའི་ནང་།མི་གྲངས་༢༤༦༦ལ་སྲོག་ཐོག་ཏུ་གཏང་རྒྱུུའི་བཅད་ཁྲ་བཏང་ཡོད་པ་དེ་ནི།དེའི་གོང་གི་ལོ་ལས་བརྒྱ་ཆ་༢༨མང་དུ་ཕྱིན་པ་ཞིག་ཡིན་ཞིང་།ཡང་།སྔ་ལོ།རྒྱལ་ཁབ་ཉི་ཤུ་རྩ་གཉིས་ཀྱི་ནང་།མི་གྲངས་༦༠༧དངོས་སུ་སྲོག་ཐོག་ཏུ་བཏང་ཡོད་པ་དེ་ནི།ཕྱི་ལོ་༢༠༡༣ལོ་དང་བསྡུར་ན།བརྒྱ་ཆ་༢༢མིན་ཙམ་ཞིག་ཉུང་དུ་ཕྱིན་པ་ཞིག་ཡིན་པ་རེད།དེ་ལྟར་ནའང་།དམར་ཤོག་བྱང་ཀོ་རི་ཡ་ནི།འཛམ་གླིང་ཕྱི་ཕྱོགས་ལ་སྒོ་བརྒྱབས་ཏེ།དེའི་ནང་བྱུང་བའི་གནས་ཚུལ་རྣམས་ཤེས་རྟོགས་བྱེད་ཐུབ་ཐབས་བྲལ་བ་དང་།ཕྱོགས་མཚུངས།རྒྱ་ནག་གཞུང་གིས།གནས་ཚུལ་དེ་ཚོའི་གྲས་རྒྱལ་ཁབ་ཀྱི་གསང་བའི་གྲས་ལ་ངོས་འཛིན་བྱས་ཏེ།ཕྱི་ཕྱོགས་ལ་ཤོད་ཀྱི་མེད་པ་བཅས་ཀྱི་རྒྱུ་མཚན་ལ་བརྟེན་ནས།གོང་ཞུས་ཀྱི་གྲངས་འབོར་དེ་གཉིས་ཀ་ཡང་།ཆ་ཚང་བ་ཞིག་གཏན་ནས་མིན་པ།རྒྱལ་སྤྱིའི་ཉེས་ཡང་འགྲོ་བ་མིའི་ཐོབ་ཐང་ཚོགས་པས་འགྲེལ་བརྗོད་བྱེད་ཀྱི་ཡོད་འདུག